OpenLLM-France/wikimedia huggingface dataset:
# Rosa Girona

Girona és una cultivar de rosa creada el 1936 pel roserista català Pere Dot.

## Descripció

Girona és una rosa moderna del grup híbrid de te pernetiana (en honor de Pernet-Ducher). Les formes arbustives del cultivar tenen una altura aproximada de 90 centímetres. Les fulles són de color verd fosc brillant. És de grandària mitjana, amb 30 pètals, els quals són de color vermell i groc, amb la fragància de la rosa de Damasc. Les èpoques de màxima floració són la primavera i l'estiu.

## Origen

Aquesta cultivar és una rosa híbrida diploide amb ascendents parentals (encreuament) de 'Li Burés' x 'Talisman'.

## Rosa Girona com a parental

La rosa Girona ha demostrat ser una bona parental per a obtencions de noves varietats cultivars de roses. Així, el roserista Lindquist aconseguí la rosa 'Tiffany' el 1954, amb l'encreuament de 'Charlotte Armstrong' x 'Girona'.
* Rosa 'Tiffany' (Lindquist, 1954) a Rapperswil-Jona, Suïssa.

## Cultiu

Tot i que les plantes no solen tindre malalties, és possible que sofreixin el fong diplocarpon rosae en climes més humits o en situacions en què la circulació d'aire és limitada. Les plantes toleren l'ombra, malgrat que es desenvolupen millor a ple sol. A l'Amèrica del Nord poden ser conreades en la zona climàtica de resistència 7b i més càlida. La introduí als Estats Units "Conard-Pyle" (Star Roses) el 1939 amb el nom d'obtenció de 'Girona'.
Es pot utilitzar per a les flors tallades o jardí. És vigorosa. En l'esporgada de primavera convé retirar-ne les canyes velles i fusta morta o malalta i retallar les canyes que s'encreuen. En climes més càlids, cal retallar les canyes que hi resten en un terç. En zones més fredes, probablement cal podar-ne una mica més. Li cal protecció contra la congelació de gemmes de brots en les gelades hivernals.
* Rosa 'Girona' (Pere Dot, 1936)
* Rosa 'Girona' a St. Kilda, Victoria, Austràlia
* Rosa 'Girona' a Bush's Pasturi Park Rose Garden, Oregon
* Rosa 'Girona' al San Jose Heritage Garden, Califòrnia

## Vegeu també

* Roserar
* Horticultura
* Viver de plantes
* Rosa favorita del món
* Federació Mundial de les Societats de la Rosa

## Referències

* 1 2 3 4 «'Girona' rose description». HelpMeFind. Arxivat de l'original el 2016-03-04. [Consulta: 14 febrer 2014].
* ↑ 'Girona' en Vintagegardens.com/roses. Sebastopol (Califòrnia).

## Bibliografia

* Quest-Ritson, Charles (2003). Climbing Roses of the World. Timber Press. p. 239. ISBN 0881925632. Also "Pedro Dot" in Quest-Ritson, Charles & Brigid (2011).
* Encyclopedia of roses. New York: Dorling-Kindersley. p. 122. ISBN 9780756688684 .
* McMaugh, J. What plants pest or disease is that?, New Holland Publishing, Sydney, 2006, ISBN 1-86436-699-0, pàg. 231.
* Susanne Bonn; Redaktion: Agnes Pahler; Starnberg: Dorling Kindersley, 2004, S. 359, ISBN 3-8310-0590-7.
# Cal Casajoana

Cal Casajoana és una obra de Castellgalí (Bages) inclosa a l'Inventari del Patrimoni Arquitectònic de Catalunya.

## Descripció

Edifici de notables dimensions, de planta baixa i dos pisos bastit sobre les dependències d'una de les entrades al castell i aprofitant materials provinents d'aquest. Posteriorment s'hi afegiren altres cossos i dependències i finalment fou subdividit en diferents habitatges. A més dels elements visibles des de l'exterior (contrafort, murs...), a l'interior destaca la volta de pedra de l'entrada, les arcades actualment tapiades i una cisterna de parets i canalons de pedra.

## Referències

* ↑ «Cal Casajoana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 gener 2019].
# Rafael Bittencourt

Rafael Bittencourt (nascut el 22 d'octubre de 1971) és un guitarrista brasiler de la banda de metal progressiu Angra.

## Biografia

Amb una formació bastant eclèctica, va estudiar amb els millors mestres de la guitarra dins i fora de Brasil, entre ells: Mozart Mello, el més famós professor de guitarra brasilera. Als Estats Units, va tocar en una gran banda en la qual obtingué el Premi Louis Armstrong com el millor solista en 1988, a més tocà la tuba en dues orquestres.
Participà en nombrosos cors i participà en diverses activitats de la dramatúrgia. En 1996, es graduà de Compositor i Regent en la Facultat d'Arts de Santa Marcelina, a Sao Paulo. Envoltat d'ambient acadèmic, creà una banda de heavy metal barrejant les seues arrels de material llatí erudit, escriví peces i recollí idees per al projecte que més tard seria el grup d'Angra.
Administrà per tres anys el curs de l'Estructuració de l'idioma i de la Música en l'Escola de Música i Tecnologia Avançada i tècnica de guitarra en el Conservatori Souza Llima. Fou triat pel lloc web europeu 21stCenturyMetal el millor guitarrista de l'any 2002, promogut per vots en revistes especialitzades, el seu nom està sempre present entre els millors guitarristes i compositors del gènere. Fou columnista de les revistes Cover Guitar i Guitar Class i col·laborador de Guitar Player.
Avui, a més de les seues activitats amb Angra, és productor musical.

## Discografia

* Reaching Horizons (Demo Tape, 1992)
* Angels Cry (àlbum, 1993)
* Evil Warning (senzill, 1994)
* Holy Land (àlbum, 1996)
* Make Belive (I, II, III, IV) (senzill, 1996)
* Freedom Call (EP, 1996)
* Holy Live (EP en viu, 1997)
* Lisbon (senzill, 1998)
* Fireworks (àlbum, 1998)
* Rainy Nights (senzill, 1998)
* Acid Rain (senzill, 2001)
* Rebirth (àlbum, 2001)
* Rebirth World Tour - Live In São Paulo (en viu, 2001)
* Hunters And Prey (EP, 2002)
* Temple Of Shadows (àlbum, 2004)
* Wishing Well (senzill, 2004)
* The Course Of Nature (senzill, 2006)
* Aurora Consurgens (àlbum, 2006)

## Enllaços externs

* Siti Oficial d'Angra (anglès)

## Referències

* 1 2 «História – Rafael Bittencourt» (en portuguès brasiler). [Consulta: 13 febrer 2022].
* 1 2 3 «Rafael Bittencourt» (en anglès). [Consulta: 13 febrer 2022].
* 1 2 «Biografia de Rafael Bittencourt» (en portuguès brasiler). [Consulta: 13 febrer 2022].
* ↑ «Entrevista a Rafael Bittencourt, guitarrista de Angra: 'Nunca pensé que podría expresarme en un solo estilo de música, así que siempre me gustó la mezcla de géneros'» (en castellà), 20-04-2018. [Consulta: 13 febrer 2022].
# Anaclet II

Anaclet II, de nom seglar Pietro Pierleoni, (Roma, c. 1090 - Roma, 25 de gener de 1138) va ser un benedictí italià, que va esdevenir cardenal el 1106 i va ser elegit papa el 1130, en contraposició al papa Innocenci II, i es considera antipapa. Rebé el suport de Roger II de Sicília.

## Referències

* ↑ «Anacletus II» (en anglès). New Advent. Catholic Encyclopedia, 2017. [Consulta: 30 abril 2017].
* ↑ Matthew, Donald. The Norman Kingdom of Sicily (en anglès). Cambridge University Press, 1992, p. 47. ISBN 9780521269117.

## Bibliografia

* John Julius Norwich, The Normans en Sicily, Penguin Books, 1992 (raccoglie The Normans en the South, 1967, i The Kingdom en the Sun, 1970, del mateix autor)
* Anastasio, Lodovico Agnello. Istoria degli Antipapi di Lodovico Agnello Anastasio arcivescovo di Sorrento. Tomo primo. Napoli: Stamperia Muziana, 1754.
* Zigarelli, Daniello Maria. Storia degli antipapi e di taluni memorabili avvenimenti delle epoche rispettive dello scisma. Napoli: Tipografico di G. Gioja, 1859.
* Richard, Étienne. Étude historique sur le schisme d'Anaclet en Aquitaine de 1130 à 1136 (en francès). Poitiers: Henri Oudin, 1859.
* Fedele, Pietro. Le famiglie di Anacleto II e di Gelasio II., 1904. [Archivio della Real Società Romana di Storia Patria 27, 1904, pp. 399–440].
* Bloch, Herbert. The Schism of Anacletus II and the Glanfeuil Forgeries of Peter the Deacon of Monte Cassino. Nova York: Fordham University Press, 1952.
* Stroll, Mary. Symbols As Power: The Papacy Following the Investiture Contest. New York-Leiden: BRILL, 1991. ISBN 978-90-04-09374-4.
* Houben, Herbert. Roger II of Sicily: A Ruler Between East and West. Cambridge: Cambridge University Press, 2002. ISBN 978-0-521-65573-6.
# Andreu Crespí

Andreu Crespí és el nom dels següents personatges:
* Andreu Crespí Plaza (Palma, 1943-2020) polític mallorquí del PSIB-PSOE.
* Andreu Crespí i Salom (Palma, 1896-1982), polític mallorquí del PSOE i pare de l'anterior.
# Cal Cases (Aguilar de Segarra)

Cal Cases és una obra d'Aguilar de Segarra (Bages) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular de coberta de dos aiguavessos, amb un cos annexat a un dels extrems.
La data de construcció de la casa és desconeguda, encara que podem afirmar que com la major part de les cases de pagès, la primitiva construcció ha sofert modificacions i reformes diverses.
Prop d'aquesta casa hi ha la capella de Sant Miquel, que consta des del 1626 i que des del 1936 fins al 1949 exercí com a parròquia d'Aguilar.

## Referències

* 1 2 3 «Cal Cases». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Hash Pipe

"Hash Pipe" és el primer senzill de l'àlbum Weezer (The Green Album), tercer disc del grup estatunidenc Weezer. El senzill fou produït per Rik Ocasek i es va llançar l'any 2001.

## Informació

Rivers Cuomo va compondre la cançó inspirat en un prostitut transvestit passejant per Santa Monica. La principal melodia de la cançó prové de la cançó "Kiss Me Deadly" de Lita Ford. En la portada del senzill hi apareix el bateria del grup, Patrick Wilson, amb un paquet de cigarretes Natural American Spirit difuminat per evitar problemes legals amb la marca.
El títol de la cançó fa referència a la droga, ja que coloquialment, "hash" significa "haixix". Aquest fet va provocar que algunes emissores de ràdio i canals de televisió censuressin la cançó o el títol de la cançó, tot i que les raons esgrimides foren bastant inconsistents. Per exemple, MTV emetia el videoclip amb el títol "H*** Pipe", i en el programa Top of the Pops, el grup va canviar el títol i les lletres per "Half Pipe". Casualment, en aquest programa, Weezer va tocar abans del grup OPM, que va cantar la cançó "Heaven Is A Half Pipe" causant confusió als espectadors.
El videoclip fou dirigit per Marcos Siega, el primer dels molts que ha dirigit de Weezer, però sense tenir res a veure amb la lletra de la cançó. El grup apareix tocant en un gimnàs on es practica sumo i estan envoltats per diversos lluitadors. Durant la cançó, dos lluitadors tenen un combat i puntualment apareixen tocant la guitarra i posant veus addicionals. El videoclip fou nominat per millor videoclip als premis MTV Video Music Awards del 2001.

## Llista de cançons

Promo Ràdio
* "Hash Pipe" - 2:51
CD Retail / Senzill 7" Retail (Vinil negre) (Estats Units)
* "Hash Pipe" - 2:52
* "I Do" - 2:10
CD Retail (Regne Unit)
* "Hash Pipe" - 2:51
* "Starlight" - 3:35
* "Hash Pipe" (Jimmy Pop Remix)
* "Hash Pipe" (CD-ROM Video)
Senzill 7" Retail (Vinil verd) (Regne Unit)
* "Hash Pipe" - 2:52
* "Teenage Victory Song" - 3:11
Promo Senzill 12" Remix (Vinil negre) (Estats Units)
* "Hash Pipe" (Jimmy Pop Remix)
* "Hash Pipe" (Chris Crenna's Kick Me Remix)
* "Hash Pipe" (Chris Crenna's Under Glass Remix) - 4:13

## Posicions en llista

| Llista | Posició |
| U.S. Billboard Modern Rock Tracks | 2 |
| U.S. Billboard Mainstream Rock Tracks | 24 |
| Canadà | 16 |

## Referències

* ↑ Mundy, Chris. «Weezer's Cracked Genius» (en anglès). Rolling Stone, 21-08-2001. Arxivat de l'original el 2008-06-18. [Consulta: 16 setembre 2009].
* ↑ «Hash Pipe by Weezer» (en anglès). SongFacts.com. [Consulta: 16 setembre 2009].
# Antonio Coronaro

Antonio Coronaro (Vicenza (Vèneto), 29 de juny, 1851 – Idem. 24 de març, 1933), va ser un compositor i organista italià.
Coronaro va estudiar a Vicenza i va exercir com a organista de la catedral de Vicenza des de 1885 fins a la seva mort. La seva primera òpera Seila (1880) va tenir una bona acollida. Les seves òperes també inclouen La maliarda (1884), Il Falco di Calabria (1903), Edward i Olinta e Simone. Coronaro també va compondre peces per a piano, cançons i obres espirituals. Els seus germans Gaetano i Gellio també eren músics.

## Referències

* 1 2 Laura Kuhn, Dennis McIntire, Coronaro Baker’s Biographical Dictionary of Musicians, viitattu 7.3.2024 (englanniksi)
# Màlie Karmakuli

Màlie Karmakuli (rus: Малые Кармакулы) és una població de l'illa Sud de l'arxipèlag de Nova Terra, a Rússia.
Està situada a 15 m d'altitud sobre el nivell del mar sota un clima de tundra. Fins al 1926 va ser el centre administratiu de l'illa, a partir d'aleshores aquesta funció la va adoptar Belúixia Gubà. L'estació meteorològica de Màlie Karmakuli recull dades des de 1896
| Mesos | gen | feb | mar | abr | mai | jun | jul | ago | set | oct | nov | des | Anual |
| Temperatures mitjanes, ºС | -15,7 | -15,5 | -13,4 | -11,0 | -4,7 | 1,5 | 6,9 | 6,5 | 3,2 | -2,9 | -8,5 | -12,0 | -5,5 |
| Pluja, mm | 40 | 31 | 29 | 24 | 25 | 27 | 41 | 50 | 47 | 43 | 32 | 32 | 421 |
# Rairiz de Veiga

Rairiz de Veiga és un municipi de la Província d'Ourense a Galícia. Pertany a la Comarca da Limia.
Evolució demogràfica :
| 1900 | 1930 | 1950 | 1981 | 2004 |
| 4.084 | 4.151 | 4.463 | 4.114 | 1.788 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||
# Roger Bernat I de Pallars Sobirà

Roger Bernat I de Pallars-Mataplana i de Foix-Castellbò (1370 - 1424) fou comte de Pallars Sobirà i senyor d'Urtx (1416 - 1424).
El 1418 encapçala, junt amb el conseller Ramon Desplà, la lliga de barons, viles i ciutats del Principat coneguda com a Junta de Molins de Rei que s'enfrontaren a l'autoritarisme del rei d'Aragó, Alfons el Magnànim i l'exigiren acceptar les formes del constitucionalisme català i que reduís el nombre de càrrecs de la cort reial que estaven ocupats per castellans.

## Antecedents familiars

Fill d'Hug Roger II de Pallars Sobirà i de Blanca de Foix-Castellbò.

## Núpcies i descendents

El 1390 es va casar amb Beatriu de Cardona, filla d'Hug II de Cardona. Van tenir:
* Blanca (o Margarida).
* Arnau Roger IV de Pallars Sobirà, comte de Pallars Sobirà.

## Referències

* ↑ Sobrequés i Vidal, Santiago. El compromś Casp i la noblesa catalana. 2a ed.. Curial, 1973, p. 96.
# Riu Nagar (Índia)

Nagar és un riu de Bengala Occidental i Bihar, al nord del primer estat, originat al districte de Purnia a Bihar; corre en direcció sud durant 145 km i forma el límit entre Purnia i el districte de North Dinajpur fins que desaigua al Mahananda a 25° 29′ 45″ N, 88° 07′ 00″ E﻿ / ﻿25.49583°N,88.11667°E﻿ / 25.49583; 88.11667. Els seus afluents principals són el Patki i el Kulik.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cabussó nord-americà carablanc

El Cabussó nord-americà carablanc (Aechmophorus clarkii) és una espècie d'ocell de la família dels Podicipèdids (Podicipedidae) que habita llacs i badies del sud-oest del Canadà, oest dels Estats Units i centre de Mèxic. Les poblacions septentrionals es desplacen cap al sud a l'hivern.

## Referències

* ↑ «Cabussó nord-americà carablanc». Cercaterm. TERMCAT, Centre de Terminologia. Rev. 01/03/2013 (català)
# Harper

«Harper» té aquests significats:
* Toponímia:
** Harper (Libèria), capital de la República de Maryland, a Libèria
** Harper (Iowa)
** Harper (Kansas)
** Harper (Texas)
** Harper (Utah), despoblat al comtat de Duchesne (Utah, Estats Units)
** Comtat de Harper, diversos indrets
** Comtat de Harper (Oklahoma), comtat al nord-oest de l'estat estatunidenc d'Oklahoma
* Biografies:
** Alan Harper, personatge fictici de la sèrie de la CBS Two and a Half Men interpretat per l'actor Jon Cryer
** Ben Harper (Pomona, Califòrnia, 1969), guitarrista estatunidenc
** Blake Harper, actor porno canadenc
** Dillion Harper (Florida, Estats Units, 1991), actriu pornogràfica
** Elijah Harper (Red Sucker Lake, Manitoba, 1949), activista i cabdill cree, membre de l'Indian and Metis & Inuit Student Association
** Hannah Harper (Devon, Anglaterra, 1982), actriu porno
** James Harper-Orr (Glasgow, 1878 – Old Polmont, Falkirk, 1956), jugador d'hoquei sobre herba i criquet escocès
** Jessica Harper (Chicago, Illinois, 1949), actriu, escriptora, productora i cantant estatunidenca
** Roy Harper (1941), cantautor i guitarrista anglès, especialista en música rock i folk
** Stephen Harper (Toronto, 1959), primer ministre del Canadà i líder del Partit Conservador
* Miscel·lània:
** Harper (pel·lícula), pel·lícula estatunidenca del 1966 dirigida per Jack Smight
** Harper's Bazaar, revista de moda iniciada l'any 1867 com la primera revista de moda dels Estats Units
** Harper's Magazine, revista mensual estatunidenca fundada el 1850 que tracta de temes polítics, financers, artístics i literaris
** Aliatge de Harper, aliatge fusible a 80 °C que conté bismut, plom, estany i cadmi
# Antonio Cristián Glauder García

Antonio Cristián Glauder García (Algesires, 18 d'octubre de 1995) és un futbolista espanyol que juga com a defensa al Cadis CF.

## Carrera esportiva

Antonio Cristián es va formar en les categories inferiors del Cadis CF, va passar a estar un any en el cadet del FC Barcelona i després va enrolar-se en les files del Vila-real CF, on va militar durant quatre temporades, fins a recalar el 2015 al RCD Espanyol B de Segona B, disputant-hi 48 partits en dues temporades. L'estiu de 2017, després del descens del filial perico, va signar pel Deportivo Alavés per tres temporades, sent cedit immediatament al NK Rudeš, equip vincluat a Croàcia del club basc. Després d'un any en la màxima divisió croata, va tornar a Espanya per ser cedit una temporada al CF Fuenlabrada de la Segona B.
La temporada 2019-20 va rescindir el contracte que tenia amb l'Alabès i signaria com a jugador lliure, aquesta vegada per un any més altre opcional amb el CF Fuenlabrada, que va ascendir a la Segona Divisió. Va seguir jugant en el club en la categoria de plata fins que va finalitzar contracte al juny de 2021 i va marxar a la SD Eibar.
El 31 d'agost de l'any següent, després de participar amb moderació, va cancel·lar el seu contracte, i va signar un contracte d'un any amb el també club de segona divisió Albacete Balompié l'endemà.

## Referències

* ↑ El Alavés incorpora a Antonio Glauder e irá cedido al NK Rudeš
* ↑ «El C.F. Fuenlabrada cierra la cesión de Glauder del Alavés». Arxivat de l'original el 2018-07-23. [Consulta: 25 juliol 2021].
* ↑ «Glauder llega al Eibar». As, 30-06-2021. [Consulta: 7 juliol 2021].
* ↑ «Glauder, tercer refuerzo armero» (en castellà). SD Eibar, 30-06-2021. Arxivat de l'original el 2021-06-30.
* ↑ «Rescisión del contrato de Glauder» (en castellà). SD Eibar, 31-08-2022. [Consulta: 31 agost 2022].
* ↑ «Cristian Glauder hace click» (en castellà). Albacete Balompié, 01-09-2022. [Consulta: 2 setembre 2022].

## Enllaços externs

* Fitxa a El.soccerway.com
* Fitxa a transfermarkt.es
# Màlie Maiatxki

Màlie Maiatxki - Малые Маячки (rus) - és un poble de l'óblast de Bélgorod, a Rússia. El 2010 tenia 445 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Província de Vallegrande

La província de Vallegrande és una de les 15 províncies del Departament de Santa Cruz a Bolívia. La seva capital és Vallegrande.
La província va ser creada el 1826, durant la presidència d'Antonio José de Sucre, al mateix temps que es creaven els cinc departaments en què va dividir-se la República. Les províncies de Florida i Manuel María Caballero formaven part del seu territori, en els seus inicis. Rep el nom per les característiques de les valls de la regió.

## Municipis

La província es divideix políticament en cinc municipis, que anteriorment s'havien dividit en 30 cantons, però que van ser suprimides amb l'aprovació de la nova constitució política de l'Estat el 2009.
| Municipi | Superfície km² | Població (2012) | Densitat (hab/km²) |
| Pucará | 619 | 2.076 | 3,35 |
| Moro Moro | 952 | 2.767 | 2,91 |
| Postrervalle | 1.059 | 2.390 | 2,26 |
| El Trigal | 217 | 2.135 | 9,84 |
| Vallegrande | 3.567 | 17.208 | 4,82 |

## Referències

* ↑ https://gacetaoficial.santacruz.gob.bo/archivos/estatuto_autonomico.pdf
# Riu Heloros

Riu Heloros o Eloros (grec antic: Ἕλωρος, llatí: Helorus o Elorus) era el nom d'un riu de Sicília al sud-est de l'illa, el més gran entre Siracusa i el Cap Pacinum. El seu nom modern es Abisso però en la seva part superior es diu Tellaro o Telloro, derivació del seu antic nom.
Neix prop de Palazzolo (antiga Acrae) i corre cap al sud i després cap a l'est i desaigua a la mar a uns 40 km al sud de Siracusa. La ciutat d'Heloros era a la desembocadura. La part alta del riu discorre per un llit rocós i accidentat, i Sili Itàlic parla de les «undae clamosus Helorus» (les ones del clamorós Heloros), però prop de la desembocadura és tranquil i passa per una plana en la que són freqüents les inundacions. Ovidi lloa la plana per on passa el riu. Els autors antics parlen dels llacs i llacunes properes a la desembocadura, i diuen que estaven plens de peixos que gairebé es podien agafar amb la mà.
A la riba d'aquest riu, en un lloc anomenat Ἀρέας πόρος ('Areas poros'), de situació indeterminada, els siracusans van ser derrotats pel tirà Hipòcrates de Gela, en una gran batalla l'any 491 aC.

## Referències

* ↑ Smith, William (ed.). «Helorus». Dictionary of Greek and Roman Geography (1854). [Consulta: 25 gener 2023].
# Aligars-Serra Fulletera

Aligars-Serra Fulletera és un Espai muntanyós de la vall de l'Ebre, que uneix els marges drets i esquerre de la vall i comunica els Ports i les serres annexes, a l'oest, amb les muntanyes de Cardó a l'est. L'Espai Natural Protegit dels Aligars-Serra Fulletera va ser incorporat al PEIN d'acord amb la Llei 12/2006, de mesures en matèria de medi ambient, que determina que la inclusió d'un espai a la xarxa Natura 2000 implica la seva integració al PEIN. Aquest Espai va ser declarat per primera vegada com a LIC l'any 1997, Zona d'especial protecció per a les aus (ZEPA) l'any 2005 i, posteriorment, va ser ampliat com a espai Natura 2000 mitjançant l'Acord del Govern 112/2006, de 5 de setembre, que aprova la xarxa Natura 2000 a Catalunya.
És un conjunt abrupte de serres de materials sedimentaris no gaire altes, amb zones poc humanitzades i bastant aïllades, que permet que, sobre una base de vegetació de brolles, matollars, pinedes de pi blanc, s'hi mantinguin espècies de fauna mediterrània d'interès com ara l'àguila cuabarrada i constitueix un àmbit d'alimentació i dispersió d'aquest rapinyaire.

## Biodiversitat

En el cas de l'ENP Aligars-Serra Fulletera, les espècies presents són l'Atropa baetica pel que fa a vegetació i Austropotamobius pallipes, Cerambyx cerdo, Euphydryas aurinia, Graellsia isabelae, Lucanus cervus, Lutra lutra, Miniopterus schreibersi, Mustela lutreola, Oxygastra curtisii, Rutilus arcasii pel que fa a fauna.

## Referències

* ↑ DOGC 4735 de 6-10-2006
* ↑ «Aligars- Serra Fulletera». web. Generalitat de Catalunya. [Consulta: 22 maig 2015].